**Vibráló izgalom: 2021-től az ikonikus Mustang-színárnyalat, a Cyber Orange is megrendelhető a Mustang Mach-E GT modellhez**

**DEARBORN, Michigan, 2020. június 10.** – Milyen üzenetet hordozhat egy szín? Ha a narancssárgáról, vagyis a Ford Mustang egyik legnépszerűbb fényezéséről van szó, akkor nagyon is sokat.

A Mustang Mach-E GT kínálatában a Ford bevezeti a háromrétegű Cyber Orange metál árnyalatot; egy merész, szembeötlő, prémium fényezést, amit a vállalat szín- és anyagszakértői kifejezetten arra fejlesztettek ki, hogy az emberek kétszeresen is megbámulják az autót.

“A Mustang mindig is vonzotta az emberek tekintetét, és ez alól a Mustang Mach-E sem kivétel,” mondta el Dave Pericak, a Ford Icons igazgatója. “Már alig várjuk, hogy a Cyber Orange fényezésű Mustang Mach-E GT jövőre feltűnjön az utakon, szenvedélyre lobbantva a narancsszínű Mustangok rajongóit.”

A Cyber Orange és a Dark Matter Gray árnyalatok 2021 nyarán jelennek meg a Mustang Mach-E GT-hez választható színek palettáján, ahol már most is megtalálhatók a Rapid Red Metallic Tinted Clearcoat, a Star White Metallic Tri-Coat, a Grabber Blue, a Shadow Black, az Iconic Silver és a Space White fényezések.

“A Cyber Orange üzenete: ‘ide nézzetek!’,” magyarázta el Janet Seymour, a Mustang és a Mustang Mach-E szín- és anyagtervezési csapatának vezetője. “A Mustang-vásárlók nagyon szeretik megmutatni az autójukat, ez a szín pedig pontosan erre szolgál.”

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók tervezése, gyártása, értékesítése, és a velük kapcsolatos szolgáltatások biztosítása. A vállalat a Ford Motor Credit Company révén pénzügyi szolgáltatásokat is nyújt. A Ford vezető szerepre törekszik az elektromos autók, a mobilitási megoldások – ezen belül az önvezető járművek –, valamint a konnektivitási szolgáltatások területén. A Ford mintegy 188.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 45.000 alkalmazottat, az összevont, illetve nem összevont közös vállalkozásokkal együtt pedig mintegy 59.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 19 gyártóüzem (12 saját tulajdonú vagy összevont közös vállalat és 7 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3 |  |
|  | Tel: +36 26 802802 |  |
|  | email: [ogyorke@ford.com](mailto:ogyorke@ford.com) |  |